ای ستمگر منی رسوای جهان ائیله‌میسنگوزومون یاشینی چون دجله روان ائیله‌میسنهمنشین ائیله‌میسن دشمنی ای مایه نازرشگدن جانیم آلیب، باغریمی قان ائیله‌میسنگون کیمی عارضوه زلف چلیپانی سالیبگونی گؤر ابر سیه آلتدا نهان ائیله‌میسننازیله، عیشوه ایله، سئر ائلییب گلزاریگؤستریب معجزه سن، سرو روان ائیله‌میسنبیر جانیم وارایدی ای شوخ کی آلدین او زمان اؤزگه جان داخی بو بی کسده گمان ائیله‌میسنقاشلارین تیغ سیتم آلمیش اله، کیرپیگین اوخاؤلدوروبسن منی ناحق یئره قان ائیله‌میسننه‌چون ای شوخ نقابین گؤتوروبسن اوزدنروی خورشید و شی خلقه عیان ائیله‌میسنآلمیسان عقلیمی سردن منیم ای آفت جانقدیمی مئحنت هجرینده کمان ائیله‌میسنحسرت وصل ایله ای مه، من «حیرانی»باشی یئرده، گؤزو یولدا نگران ائیله‌میسنحیران خانیمادبیات دونیاسی:@adabiyatdunyasi